turjo4nis/wikipedia-bn-dump-20250701 huggingface dataset:
দিনেশ কার্তিক

কৃষ্ণ কুমার দিনেশ কার্তিক (; জন্ম: ১ জুন, ১৯৮৫) তামিলনাড়ু প্রদেশের চেন্নাইয়ে জন্মগ্রহণকারী ভারতীয় ক্রিকেটার। ভারত জাতীয় ক্রিকেট দলের অন্যতম ব্যাটসম্যান কার্তিক উইকেট-রক্ষকেরও দায়িত্ব পালন করে থাকেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিংয়েও পারদর্শী তিনি। দলের নিয়মিত সদস্য হিসেবে টেস্ট ম্যাচ, একদিনের আন্তর্জাতিক ও টুয়েন্টি২০ আন্তর্জাতিক ক্রিকেট খেলছেন।

খেলোয়াড়ী জীবন 
আগস্ট, ২০০৪ সালে ভারতের একদিনের দলের সদস্যরূপে মনোনীত হন দিনেশ কার্তিক। নির্বাচকমণ্ডলীর সদস্যগণ রাহুল দ্রাবিড়কে বিকল্প উইকেট-রক্ষকের দায়িত্ব থেকে দূরে সরিয়ে রাখলে এবং অন্যতম উইকেট-রক্ষক পার্থিব প্যাটেলের দূর্বল ক্রীড়াশৈলী প্রদর্শনই এর প্রধান কারণ। লর্ড’স ক্রিকেট গ্রাউন্ডে অনুষ্ঠিত খেলায় তিনি কেবলমাত্র এক রান সংগ্রহ করতে পেরেছিলেন। ইংল্যান্ডের তৎকালীন অধিনায়ক মাইকেল ভনকে অনিল কুম্বলের বোলিংয়ে ক্যাচ ধরতে না পারলেও পরবর্তীকালে লেগ সাইডে ভনকে স্টাম্পিং করেছিলেন ও আরও একটি ক্যাচ ধরেছিলেন।

২০০৪ সালের আইসিসি চ্যাম্পিয়ন্স ট্রফি প্রতিযোগিতার একটি খেলায় কেনিয়া ক্রিকেট দলের বিপক্ষে তিনটি ক্যাচ ধরেছিলেন। তারপরও রাহুল দ্রাবিড়কে ইংল্যান্ড সফরের অধিকাংশ সময়ই উইকেট-রক্ষকের দায়িত্ব পালন করতে হয়েছিল। ইনিংসে মাত্র চার উইকেটের পতন ঘটায় তাকে ব্যাটিং করতে হয়নি। একদিনের দলে মহেন্দ্র সিং ধোনি’র আগমন ঘটলে তিনি স্থানচ্যূত হন ও এপ্রিল, ২০০৬ সাল পর্যন্ত কোন ওডিআই খেলতে পারেননি।

ব্যক্তিগত জীবন 
ব্যক্তিগত জীবনে বিবাহিত কার্তিক ২০০৭ সালে নিকিতা কার্তিকের সাথে বিবাহ-বন্ধনে আবদ্ধ হন। কিন্তু সতীর্থ খেলোয়াড় বিজয়ের সাথে সম্পর্কে জড়িয়ে পড়ার গুঞ্জনের ফলে তাদের মধ্যকার বৈবাহিক সম্পর্ক বিবাহ-বিচ্ছেদে রূপান্তরিত হয়। পরবর্তীতে নভেম্বর, ২০১৩ সালে ভারতীয় স্কোয়াশ খেলোয়াড় দীপিকা পল্লীকলের সাথে তাঁর বাগদান সম্পন্ন হয়। ২০১৫ সালের আগস্টে তারা হিন্দু , খ্রিষ্টান উভয় রীতিতে বিবাহবন্ধনে আবদ্ধ হন। ২০২১ সালের ১৮ অক্টোবর তারা কবীর ও জিয়ান নামে দুই যমজ পুত্রের মা-বাবা হন।

ক্রিকেটের বাইরে এক খিলাড়ী এক হাসিনা নামের নাচের অনুষ্ঠানে নিগার খানের সাথে জুটি বেঁধে অংশ নিচ্ছেন কার্তিক।

রেকর্ড
সবচেয়ে কম বল খেলে ম্যাচসেরা হয়েছেন দিনেশ কার্তিক । আন্তর্জাতিক টি-টোয়েন্টিতে (বোলিং না করে) এর আগে সর্বনিম্ন ৮ বল খেলে ম্যাচসেরা হয়েছিলেন ব্র্যাড হজ। ২০১৪ সালে ডারবানে দক্ষিণ আফ্রিকার বিপক্ষে ৮ বলে ২১ রান করেছিলেন অস্ট্রেলীয় ব্যাটসম্যান। কার্তিক ৮ বলে করেছেন ২৯। তিনটি ছক্কা মেরেছেন, দুটি চার। ২৬ রান এই ৫ বলেই! এর মধ্যে একটা ডট বলও খেলেছেন!

তথ্যসূত্র

আরও দেখুন 
 গৌতম গম্ভীর
 ২০১৪ এশিয়া কাপ
 ভারত জাতীয় ক্রিকেট দল

বহিঃসংযোগ 

 
 

ভারতীয় ক্রিকেটার
১৯৮৫-এ জন্ম
জীবিত ব্যক্তি
ভারতের টেস্ট ক্রিকেটার
ভারতের একদিনের আন্তর্জাতিক ক্রিকেটার
২০০৭ ক্রিকেট বিশ্বকাপের ক্রিকেটার
ভারতের টুয়েন্টি২০ আন্তর্জাতিক ক্রিকেটার
ভারতীয় উইকেট-রক্ষক
তামিলনাড়ুর ক্রিকেটার
তামিল ক্রীড়াবিদ
ভারতীয় তামিল ব্যক্তি
দিল্লি ক্যাপিটালসের ক্রিকেটার
মুম্বই ইন্ডিয়ান্সের ক্রিকেটার
কলকাতা নাইট রাইডার্সের ক্রিকেটার
পাঞ্জাব কিংসের ক্রিকেটার‎
রয়্যাল চ্যালেঞ্জার্স ব্যাঙ্গালোরের ক্রিকেটার
ইন্ডিয়া রেডের ক্রিকেটার
ইন্ডিয়া ব্লুয়ের ক্রিকেটার
২০১৯ ক্রিকেট বিশ্বকাপের ক্রিকেটার
চেন্নাই থেকে আগত ক্রিকেটার
বিশ্ব একাদশ টুয়েন্টি২০ আন্তর্জাতিক ক্রিকেটার
দক্ষিণাঞ্চলের ক্রিকেটার
আবাহনী লিমিটেডের ক্রিকেটার
উইকেট-রক্ষক
একবিংশ শতাব্দীর ভারতীয় ক্রীড়াবিদ
গুজরাত লায়ন্সের ক্রিকেটার
আলী আব্বাস জাফর

আলী আব্বাস জাফর () হলেন একজন ভারতীয় চলচ্চিত্র পরিচালক, চিত্রনাট্যকার, অভিনেতা এবং চিত্র পরিচালক। জাফরের পরিচালিত মেরে ব্রাদার কি দুলহান চলচ্চিত্রটির জন্য বলিউড পাড়ায় পরিচালক হিসেবে সবচেয়ে বেশি পরিচিত।

প্রাথমিক জীবন ও শিক্ষা 
জাফরের শৈশবকাল কাটে ভারতের উত্তরাঞ্চল দেরাদুন এবং পরবর্তীতে যখন তিনি দিল্লীর বিশ্ববিদ্যালয়ের কিরোলী মল কলেজে অধ্যয়নরত ছিলেন তখন তিনি আমু (২০০৫) নামের একটি চলচ্চিত্রে আংশিক সময়ের জন্য কাজ করেন।

পেশা 
অতঃপর তিনি মুম্বাই স্থানান্তরিত হন এবং তিনি যশ রাজ ফিল্মস এর ব্যানারে সঞ্জয় গাধবি এবং বিজয় কৃষ্ণ আচার্য মত পরিচালকের অধীন একটি সহকারী পরিচালক হিসেবে কাজ করেন।

জাফরের পরিচালক হিসেবে অভিষেক হয় মেরে ব্রাদার কি দুলহান (২০১১) চলচ্চিত্রের মাধ্যমে। চলচ্চিত্রটি তুমুল জনপ্রিয়তা পায় এবং ব্যাবসায়ীকভাবে সাফল্য লাভ করে। উক্ত চলচ্চিত্রটিতে প্রধান চরিত্রে অভিনয় করেন, ইমরান খান, ক্যাটরিনা কাইফ এবং আলী জাফর।

তার পরবর্তী পরিচালিত চলচ্চিত্র হল গুণ্ডে যেটি ১৪ ফেব্রুয়ারি ২০১৪ তে মুক্তিলাভ করে। চলচ্চিত্রটিতে প্রধান চরিত্র্রে রয়েছেন রণবীর সিং এবং অর্জুন কাপুর। সহকারী চরিত্রে আছেন প্রিয়াঙ্কা চোপড়া এবং ইরফান খান।

চলচ্চিত্রের তালিকা

পরিচালক 

 মেরে ব্রাদার কি দুলহান (২০১১)
 গুণ্ডে (২০১৪)
 সুলতান (২০১৬)
 টাইগার জিন্দা হ্যায় (২০১৭)
 ভারত (২০১৯)

লেখক 
 মেরে ব্রাদার কি দুলহান (২০১১)
 গুণ্ডে (২০১৪)

সহকারী পরিচালক 
 যত্না (২০০৫)
 মেরী গোল্ড (২০০৭)
 ঝুম বরাবর ঝুম (২০০৭)
 চাউরাহে (২০০৭)
 তালাশ (২০০৮)
 নিউ ইয়র্ক (২০০৯)
 বদমাশ কোম্পানী (২০১০)

শিল্প পরিচালক 
 লেটস ইনজয় (২০০৭)

অভিনেতা 
 দিল্লী বুম! (২০০৭)

তথ্যসূত্র

বহিঃসংযোগ 
 

ভারতীয় চলচ্চিত্র পরিচালক
ভারতীয় মুসলিম
জীবিত ব্যক্তি
জন্মের সাল অজানা
দেরাদুনের ব্যক্তি
হিন্দি ভাষার চলচ্চিত্র পরিচালক
দিল্লি বিশ্ববিদ্যালয়ের প্রাক্তন শিক্ষার্থী
ভারতীয় পুরুষ চিত্রনাট্যকার
২০শ শতাব্দীর ভারতীয় চলচ্চিত্র পরিচালক
ইউটিসি+০৫:০০

ইউটিসি+০৫:০০ হল একটি সময় অঞ্চল, যা ইউটিসি থেকে ৫ ঘণ্টা এগিয়ে। এটি আইএসও-৮৬০১-তে সম্পৃক্ত সময় যা  হিসেবে লেখা হবে। এই সময় ব্যবহার করা হয়:

মান সময় হিসাবে (সারা বছর)

দক্ষিণ এশিয়া 
  – মালদ্বীপে সময়
  – পাকিস্তান মান সময়

মধ্য এশিয়া 
  – কাজাখস্তান সময়
 আকতোবে, অত্য়র, কিজিলর্ডা ম্যানজ্যস্তাউ ও পশ্চিম কাজাখস্তান
  – তাজিকিস্তান মান সময়
  – তুর্কমেনিস্তান মান সময়
  – উজবেকিস্তান মান সময়

পূর্ব ইউরোপ 
  – ইয়েকাতেরিনবুর্গ সময়
 উরাল যুক্তরাষ্ট্রীয় জেলা
 ভলগা যুক্তরাষ্ট্রীয় জেলা
 বাশকর্তোস্তান, ওরেনবুর্গ প্রদেশ ও প্রেম ক্রাই

আরও দেখুন 
 কাজাখস্তানে সময়
 পাকিস্তান মান সময়
 রাশিয়ায় সময়
 তাজিকিস্তানে সময়
 উজবেকিস্তানে সময়

বহিঃসংযোগ 
 বর্তমানে ইউটিসি+০৫-এ থাকা শহরগুলির খুঁজুন

ইউটিসি অফসেট

cs:Časové pásmo#UTC+5 E
es:Huso horario#UTC+05:00, E
ইব্রাহিম হাবিবুল্লাহ

মেজর জেনারেল ইব্রাহিম হাবিবুল্লাহ () ছিলেন একজন ভারতীয় সেনাবাহিনী জেনারেল এবং ন্যাশনাল ডিফেন্স একাডেমী (ভারত) এর সেনানায়ক। তিনি ভারতের হায়দ্রাবাদে জন্মগ্রহণ করেন এবং তার সাঁজোয়াযুক্ত কর্পসের একটি অংশ হিসাবে ভারতীয় সেনাবাহিনীর ১৬ তম লাইট ক্যাভেলরী কমিশন লাভ করেন।

একাডেমীর হাবিবুল্লাহ হলকে তার স্মৃতির প্রতি উৎসর্গ করে নির্মাণ করা হয়।

তথ্যসূত্র 

 ন্যাশনাল ডিফেন্স একাডেমী - হাবিবুল্লাহ হল ওয়েব পৃষ্ঠা

বহিঃসংযোগ 
 ভারতের জাতীয় প্রতিরক্ষা একাডেমী - কমান্ডেন্ট গ্যালারি .

আরও দেখুন 
 ভারত
 হায়দ্রাবাদ, ভারত

ভারতীয় মুসলিম
১৯১০-এ জন্ম
ভারতীয় জেনারেল
ব্রিটিশ ভারতীয় সেনা কর্মকর্তা
দ্বিতীয় বিশ্বযুদ্ধের ভারতীয় সেনা কর্মকর্তা
মিস বাংলাদেশ

মিস বাংলাদেশ (মিস ওয়ার্ল্ড বাংলাদেশ নামেও পরিচিত) বাংলাদেশের একটি স্থানীয় সৌন্দর্য প্রতিযোগিতা। এই প্রতিযোগিতার বিজয়ীগণ পরবর্তীতে মিস ওয়ার্ল্ড প্রতিযোগিতায় নিজ জাতির প্রতিনিধিত্ব করার উপযোগী  হিসেবে তৈরি হয়।

ইতিহাস
১৯৯৪ সাল থেকে এই বাৎসরিক আয়োজন শুরু হলেও ২০০৭ সালের পর থেকে স্থগিত রয়েছে। পরবর্তীতে অন্তর শোবিজ এবং ডায়মন্ড ওয়ার্লড-এর  সৌজন্যে ২০১৭ সাল থেকে আবার শুরু হয় মিস বাংলাদেশ (নতুন নাম মিস ওয়ার্ল্ড বাংলাদেশ)।

মিস বাংলাদেশ

মিস ওয়ার্ল্ড বাংলাদেশ
 ২০১৭ - জেসিয়া ইসলাম
 ২০১৮ - জান্নাতুল ফেরদৌস ঐশী

বিচারক 
২০১৮ সালের বিচারকগণঃ
১. শুভ্র দেব (সংগীতশিল্পী)
২. তারিন আহমেদ(অভিনেত্রী) 
৩. শাবনাজ সাদিয়া ইমি(মডেল)
৪. ব্যারিস্টার ফারাবী
(আইনজীবী) ৫.খালেদ হোসাইন সুজন(মডেল)

তথ্যসূত্র

বহিঃসংযোগ 

বাংলাদেশের সুন্দরী প্রতিযোগিতা
বাংলাদেশে নারী
১৯৯৪-এ প্রতিষ্ঠিত
বাংলাদেশের পুরস্কার
বাংলাদেশের প্রতিযোগিতা
১৯৯৪-এ বাংলাদেশে প্রতিষ্ঠিত
ধাম্মিকা প্রসাদ

কারিয়াওয়াসাম তিরানা গামাগে ধাম্মিকা প্রসাদ (; জন্ম: ৩০ মে, ১৯৮৩) শ্রীলঙ্কার রাগামা এলাকায় জন্মগ্রহণকারী বিশিষ্ট ক্রিকেটার। আন্তর্জাতিক ক্রিকেট অঙ্গনে তিনি ধাম্মিকা প্রসাদ নামেই অধিক পরিচিত। শ্রীলঙ্কা জাতীয় ক্রিকেট দলের অন্যতম সদস্য ধাম্মিকা টেস্ট ক্রিকেট, একদিনের আন্তর্জাতিক এবং টুয়েন্টি২০ আন্তর্জাতিকে খেলছেন।

ঘরোয়া প্রথম-শ্রেণীর শ্রীলঙ্কান ক্রিকেটে সিংহলীজ স্পোর্টস ক্লাব ও বাসনাহিরা নর্থ দলের সদস্য। খেলায় তিনি মূলতঃ ডানহাতি ফাস্ট মিডিয়াম বোলিং করে থাকেন।

প্রারম্ভিক জীবন 
কানডানা এলাকায় অবস্থিত ডি ম্যাজনোড কলেজের প্রাক্তন ছাত্র ছিলেন ধাম্মিকা প্রসাদ। ঐ সময়েই শীর্ষসারির ব্যাটসম্যান হিসেবে ক্রিকেট খেলায় অংশগ্রহণ করতেন তিনি। কিন্তু ২০০২ সালের আইসিসি অনূর্ধ্ব-১৯ ক্রিকেট বিশ্বকাপে তিনি ফাস্ট বোলার হিসেবে মনোনীত হয়েছিলেন। ঘরোয়া প্রথম-শ্রেণীর ক্রিকেটে প্রতি উইকেট গ্রহণে ২৩ রানেরও কম দেন।

খেলোয়াড়ী জীবন 
ফেব্রুয়ারি, ২০০৬ সালে বাংলাদশ সফরে শ্রীলঙ্কার ওডিআই এবং টেস্ট দলে ডাক পান। চট্টগ্রামের জহুর আহমেদ চৌধুরী স্টেডিয়ামে অনুষ্ঠিত একদিনের আন্তর্জাতিকে তার অভিষেক ঘটে ও তিনি ২৯ রানের বিনিময়ে ২ উইকেট গ্রহণ করেন। খেলার তার দল বাংলাদেশের বিপক্ষে ৭৮ রানের জয় পায়।

কিন্তু পিঠের আঘাতপ্রাপ্তির দরুন আন্তর্জাতিক ক্রীড়াঙ্গনে অংশগ্রহণ ব্যাহত হয়। আগস্ট, ২০০৮ সাল পর্যন্ত তাকে টেস্ট অভিষেকের জন্য অপেক্ষা করতে হয়। ২০০৮ সালে ভারত ক্রিকেট দলের শ্রীলঙ্কা সফরের সময় ৩য় টেস্টে অভিষেক ঘটে তার। অভিষেক টেস্টের উভয় ইনিংস মিলিয়ে তিনি পাঁচ উইকেট লাভ করেন। তন্মধ্যে তার প্রিয় খেলোয়াড় শচীন তেন্ডুলকর, রাহুল দ্রাবিড় এবং বীরেন্দ্র শেওয়াগকে আউট করেছিলেন।

২০০৮-০৯ মৌসুমে বাংলাদেশ সফরে তিনি চার উইকেট লাভ করেন। কিন্তু ডিসেম্বর, ২০০৮ সালে দ্বিতীয় টেস্ট খেলা থেকে বাদ পড়েন। ২০০৯ সালে স্বদেশে অনুষ্ঠিত নিউজিল্যান্ড দলের বিপক্ষে অনুষ্ঠিত ২য় টেস্টে অংশগ্রহণ করলেও ২০০৯-১০ মৌসুমে ভারত সফরের প্রথম টেস্টে আঘাতপ্রাপ্ত ঘটে। ২০১০ সালে ভারত ও পরবর্তীতে ওয়েস্ট ইন্ডিজের বিপক্ষে অনুষ্ঠিত টেস্টে অংশগ্রহণ করলেও কোন উইকেট লাভ করতে পারেননি তিনি।

ক্রিকেট বিশ্বকাপ, ২০১৫ 
২০১৫ সালের ক্রিকেট বিশ্বকাপে অংশগ্রহণের জন্য ৭ জানুয়ারি, ২০১৫ তারিখে শ্রীলঙ্কা ক্রিকেট ধাম্মিকাসহ ১৫-সদস্যের চূড়ান্ত তালিকা প্রকাশ করে। কিন্তু ৭ ফেব্রুয়ারি, ২০১৫ তারিখে অনুশীলন চলাকালীন ধাম্মিকা হাতে আঘাত পান। ফলে তাকে বিশ্বকাপের বাইরে অবস্থান করতে হয়।

টেস্টে ৫-উইকেট প্রাপ্তি

তথ্যসূত্র

আরও দেখুন 
 সুরঙ্গা লকমল
 শ্রীলঙ্কা জাতীয় ক্রিকেট দল
 ২০১৫ ক্রিকেট বিশ্বকাপ দলসমূহ

বহিঃসংযোগ 
 
 

১৯৮৩-এ জন্ম
জীবিত ব্যক্তি
ওয়েয়াম্বার ক্রিকেটার
বাসনাহিরা নর্থের ক্রিকেটার
বাসনাহিরার ক্রিকেটার
রুহুনার ক্রিকেটার
শ্রীলঙ্কান ক্রিকেটার
শ্রীলঙ্কার টেস্ট ক্রিকেটার
শ্রীলঙ্কার একদিনের আন্তর্জাতিক ক্রিকেটার
শ্রীলঙ্কার টুয়েন্টি২০ আন্তর্জাতিক ক্রিকেটার
শ্রীলঙ্কা স্কুলস একাদশের ক্রিকেটার
সিংহলিজ স্পোর্টস ক্লাবের ক্রিকেটার
শ্রীলঙ্কান রোমান ক্যাথলিক
বাসনাহিরা ক্রিকেট ডান্ডির ক্রিকেটার
কলম্বো স্ট্রাইকার্সের ক্রিকেটার
হারিকেন (বাতি)

হারিকেন (ইংরেজি: Kerosene lantern) হচ্ছে জ্বালানি তেলের মাধ্যমে বদ্ধ কাচের পাত্রে আলো জ্বালাবার ব্যবস্থা। এর বাহিরের অংশে অর্ধবৃত্তাকার কাচের অংশ থাকে যাকে বাঙালিরা চিমনি বলে থাকে, এর ভিতরে থাকে তেল শুষে অগ্নি সংযোগের মাধ্যমে আলো জ্বালাবার জন্য কাপড়ের সলাকা। আর সম্পূর্ণ হারিকেন বহন করবার জন্য এর বহিরাংশে একটি লোহার ধরুনি থাকে, আলো কমানো বা বাড়ানোর জন্য নিম্ন বহিরাংশে থাকে একটি চাকতি যা কমালে বাড়ালে শলাকা ওঠা নামার সাথে আলোও কমে ও বাড়ে।
গ্রামাঞ্চলে এর ব্যবহার সর্বাধিক। অনেক কাল আগে থেকে এর ব্যবহার শুরু হয়, সম্ভবত মোঘল আমলের আগে থেকে বাংলায় শুরু হয় হারিকেনের ব্যবহার। তবে এখনো পশ্চিমবঙ্গের বা বাংলাদেশের গ্রামাঞ্চলে রিক্সার নিচে আলোর উৎস হিসেবে ব্যবহৃত হয় এই হারিকেন।

তথ্যসূত্র

বহিঃসংযোগ

 
 Information on blinking kerosene lamps
 Information on Dietz Kerosene Lamps and Lanterns
 Making and Repairing Kerosene Lamps
 Oil Lamp Basics for Survivalists

বাতি
ফায়ারপ্লেস
পোলীয় উদ্ভাবন
অস্ট্রীয় উদ্ভাবন
ইরানি উদ্ভাবন
খনিজ তেল শিল্পের ইতিহাস
আসিফ আলী

আসিফ আলী (, ; জন্মঃ ৪ ফেব্রুয়ারি ১৯৮৬) হলেন একজন ভারতীয় চলচ্চিত্র অভিনেতা যিনি মুলত মালায়ালাম সিনেমাতে কাজ করে থাকেন। তিনি ২০০৯ সালে রিতু চলচ্চিত্রের মাধ্যমে অভিনয়ে আত্মপ্রকাশ করেন। চলচ্চিত্রটি অসাধারণ অভিনয়ের জন্য ব্যাপকভাবে প্রশংসিত হন।

প্রাথমিক জীবন 
আসিফ আলী ভারতের কেরালায় ১৯৮৬ সালের ৪ ফেব্রুয়ারি জন্মগ্রহণ করেন। তার পিতার নাম হল এম,পি, শওকত আলী এবং মাতার নাম মলী। তার প্রাথমিক স্কুলে জীবন শুরু করেন দে পাল পাবলিক স্কুল এবং রাজশ্রী মেমোরিয়াল স্কুল থেকে। তিনি মারিয়ান কলেজ থেকে ব্যবসা প্রশাসন থেকে তার ডিগ্রী লাভ করেন। চলচ্চিত্র শিল্পে প্রবেশ করার আগে তিনি একজন মডেল হিসেবেএ একটি প্রোগ্রামের প্রযোজক হিসেবে কাজ করেছিলেন।

বিদেশে একটি ডিগ্রী অণুসরনে তিনি মডেল বিজ্ঞাপনের একটি ভিডিও জকি হিসাবে কাজ করেন এবং পরিচালক শ্যামাপ্রসাদ এর সাহায্য রিতু চলচ্চিত্রের জন্য প্রধাণ চরিত্রে অভিনয় করার সুযোগ পান। আসিফের চলচ্চিত্রগুলো সমালোচনামূলকদের প্রশংসাসহ ব্যাবসায়িকভাবে সাফল্য লাভ করেছে। যেমন ট্রাফিক (২০১১), সল্ট এন' পেপ্পার (২০১১), অর্ডিনারী (২০১২) এবং হানী বি (২০১৩).

ব্যক্তিগত জীবন 
আসিফ আলী ২০১৩ সালের ২৬ মে জমা মাজরিনের সাথে বিবাহ বন্ধনে আবদ্ধ হন।

অভিনয় জীবন 
আসিফ আলী শ্যামাপ্রসাদের মিউজিকাল ফিল্ম রিতু অভিনয়ের মাধ্যমে চলচ্চিত্রে শিল্পে প্রধান চরিত্রে অভিনয়ের সুযোগ পান। সহ-তারকা হিসেবে ছিলেন নিশান এবং রীমা কালিঙ্গাল। তারপর তিনি সত্যান আন্থিকাডুুর কান্দা থুডারুন্নু ছবিতে কাজ করেন। এছাড়া তার তৃতীয় চলচ্চিত্র অপুরবারাগাম পরিচালনা করেন বেতারান। তিনি পুনরায় আবার নিশানকে সহ-তারকা হিসেবে পান। তিনি সম্পত্রতি এম,এ, নিশাদের বেস্ট অব লাক চলচ্চিত্রটির কাজ শেষ করেছেন। এবং আত্মপ্রকাশকারী রাজেশ কান্নামকারার ইথু নামুদ্দে কথা। রাজেম পিলিয়াস এর ট্র্যাফিক, লিখেছেন সঞ্জয় এবং ববী, অভিনয় করেছেন শ্রীনিবাসন, কুনচাক্কো বোবান, বিনীত শ্রীনিবাসন ও রমা আশরানী। চলচ্চিত্রটি ছিল ব্যাবসায়িক দিক থেকে ব্যাপক সফল। আসিফ এর পরের সিনেমা ছিল ভায়োলিন পরিচালনা করেন সিবি মালায়িলী সাথে রয়েছেন নিথায়া মেনন ছবিতে নায়িকা হিসাবে এবং তারপর সল্ট এন' পেপ্পার পরিচালনা করেন আশিক আবু অভিনয়ে লাল, মাইথিলী, শ্বেতা মেনন। অন্যান্য সাম্প্রতিক পারফরমেন্সগুলোর মধ্য সেভেন্স চরিত্রে, পরিচালনা করেন জোশী, অসুরাবিথু এবং উন্নাম ছিল তার পরবর্তী ছায়াছবি। এরপর তার চলচ্চিত্রে অভিষেক হওয়া পরিচালক সুগীথ এর অর্ডিনারী ছিল। তার পরবর্তী সিনেমাগুলো হল- "ওজহিমুরী", "হাসব্যান্ড ইন গোয়া", "কাউবয়", "কিলিপোয়ি" এবং "রেড ওয়াইন" সাথে রয়েছেন মোহনলাল এবং ফাহাদ ফজিল। তার পরের প্রকল্পগুলো ছিল জিন পাল লালের হানি বি ভাবনার বিপরীতে। এই ছবিটি একটি প্রাথমিক সাফল্য ছিল।

চলচ্চিত্রের তালিকা

চলচ্চিত্রের কর্মজীবন

ক্যামিও

আসন্ন ছায়াছবি

প্লেব্যাক গায়ক হিসেবে

পুরস্কার এবং মনোনয়ন

এশিয়ানেট ফিল্ম অ্যাওয়ার্ডস 
 ২০১০: শ্রেষ্ঠ অভিনেতা - খল চরিত্রে - অপুরবারাগাম
 ২০১১: শ্রেষ্ঠ রাশি জুড়ি - সল্ট এন' পেপ্পার

তথ্যসূত্র

বহিঃসংযোগ 

 
 ইন্টারনেট মুভি ডেটাবেজ থেকে আসিফ আলী

ভারতীয় চলচ্চিত্র অভিনেতা
কেরালা থেকে অভিনেতা
কেরলের ব্যক্তি
জীবিত ব্যক্তি
১৯৮৬-এ জন্ম
ভারতীয় অভিনেতা
ভারতীয় মুসলিম
ভারতীয় কণ্ঠাভিনেতা
২১শ শতাব্দীর ভারতীয় অভিনেতা
মালয়ালম চলচ্চিত্র অভিনেতা
মালয়ালম চলচ্চিত্র প্রযোজক
কেরলের অভিনেতা
কেরলের চলচ্চিত্র প্রযোজক
জাভেদ আলী

জাভেদ আলী () (, ), হলেন একজন ভারতীয় প্লেব্যাক শিল্পী যিনি ২০০০ সাল থেকে বলিউড এর গান করে আসছেন। তিনি ২০০৭ সালের সিনেমা নাকাব-এ গান "এক দিন তেরি রাহু মে" গেয়েছিলেন যা তাকে খ্যাতির চূড়ায় নিয়ে যেতে সাহায্য করে এবং তারপরে আরও একটি বড় হিট গান উপহার দেন যোধা আকবর (২০০৮) সালের চলচ্চিত্র থেকে "জাসন-এ-বাহারা" গানটির মাধ্যেম। তিনি হিন্দি, বাংলা, কন্নড়, তামিল ও তেলুগু ভাষায় গান গাওয়া একজন শিল্পী। তিনি জি টিভি এর রিয়ালিটি শো সারেগামাপা লিটল চ্যাম্পস ২০১১ এর বিচারক ছিলেন। এরপর ২০১২ সালে জি টিভির সঙ্গীত প্রতিযোগিতামূলক অনুষ্ঠান সারেগামাপা এর উপস্থাপক হিসেবে কাজ করেন।

প্রাথমিক জীবন 
জাভেদের জন্ম এবং বেড়ে ওঠা হয় দিল্লীতে। তিনি খুব অল্প বয়স থেকে গান গাওয়া শুরু করেন। তিনি তার বাবার সাথে একজন জনপ্রিয় কাওয়ালি গায়ক ওস্তাদ হামিদ হোসেন সাথে গান গাওয়া শুরু করেন।

জাভেদ বিখ্যাত গজল গায়ক গুলাম আলী এর একজন ছাত্র। জাভেদ হুসেন নাম হিসাবে জন্মগ্রহণ করলেও তিনি তার উস্তাদের সম্মানে জাভেদ আলী নামে তার নাম পরিবর্তন করেনে। প্রাথমিকভাববে, আলী তার উস্তাদ এর মত একজন গজল শিল্পী হতে চেয়েছিলেন।

গান

তামিল গান

তথ্যসূত্র

বহিঃসংযোগ 
 রেডিফ সংবাদ ধারা
 আইবিএন এ ভাভেদের আর্টিকেল 
 "তুম মিলে" আইএমডিবি এর উপর সঙ্গীত পর্যালোচনা

জীবিত ব্যক্তি
২১শ শতাব্দীর ভারতীয় গায়ক
উর্দু নেপথ্য সঙ্গীতশিল্পী
ওড়িয়া নেপথ্য সঙ্গীতশিল্পী
কন্নড় নেপথ্য সঙ্গীতশিল্পী
তামিল নেপথ্য সঙ্গীতশিল্পী
তেলুগু নেপথ্য সঙ্গীতশিল্পী
বলিউডের নেপথ্য সঙ্গীতশিল্পী
ভারতীয় কাওয়ালি গায়ক
ভারতীয় পপ গায়ক
ভারতীয় মুসলিম
মারাঠি নেপথ্য সঙ্গীতশিল্পী
মালয়ালম নেপথ্য সঙ্গীতশিল্পী
শ্রেষ্ঠ পুরুষ নেপথ্য কণ্ঠশিল্পী বিভাগে আইফা পুরস্কার বিজয়ী
শ্রেষ্ঠ পুরুষ নেপথ্য কণ্ঠশিল্পী বিভাগে স্ক্রিন পুরস্কার বিজয়ী
আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
স্টুয়ার্ট বিনি

স্টুয়ার্ট টেরেন্স রজার বিনি (; জন্ম: ৩ জুন, ১৯৮৪) ভারতের কর্ণাটক রাজ্যের বেঙ্গালুরুে জন্মগ্রহণকারী ভারতীয় ক্রিকেটার। ভারত ক্রিকেট দলের পক্ষে একদিনের আন্তর্জাতিকে খেলছেন। দলে তিনি মূলতঃ একজন অল-রাউন্ডার। ঘরোয়া ক্রিকেটে রঞ্জি ট্রফি প্রতিযোগিতায় কর্ণাটকের প্রতিনিধিত্ব করছেন। তিনি ভারতের বিখ্যাত টেস্ট ও একদিনের আন্তর্জাতিকের সাবেক ক্রিকেটার রজার বিনি’র পুত্র।

ব্যক্তিগত জীবন 
স্টুয়ার্ট বিনি ব্যাঙ্গালোরে জন্মগ্রহণ করেন ও ফ্র্যাঙ্ক অ্যান্থনি পাবলিক স্কুলে অধ্যয়ন করেন। পরবর্তীতে সেন্ট জোসেফ’স বয়েজ হাই স্কুলে পড়াশোনা শেষ করেন। আইএসিএতে কোচ ইমতিয়াজ আহমেদের অধীনে কোচিং করেন।

ব্যক্তিগত জীবনে বিবাহিত স্টুয়ার্ট বিনি ২০১২ সালে ময়ন্তি ল্যাঙ্গারের সাথে বৈবাহিক সম্পর্কে আবদ্ধ হন।

খেলোয়াড়ী জীবন 
ঘরোয়া ক্রিকেটে তিনি কর্ণাটক ক্রিকেট দলের হয়ে অংশ নেন। ইন্ডিয়ান ওয়ার্ল্ড টিম ও ২০০৭ সালের ইন্ডিয়ান ক্রিকেট লিগের টুয়েন্টি২০ প্রতিযোগিতায় হায়দরাবাদ হিরোজ দলের সদস্য ছিলেন বিনি। পরবর্তীতে ২০১০ সালের আইপিএলে মুম্বাইভিত্তিক ইন্ডিয়ান প্রিমিয়ার লিগে মুম্বাই ইন্ডিয়ান্সের পক্ষে অংশগ্রহণ করেন। ২০১১ সালের আইপিএলে রাজস্থান রয়্যালসের সাথে চুক্তিতে আবদ্ধ হন স্টুয়ার্ট।

২০১৩-১৪ মৌসুমে নিউজিল্যান্ড সফরে ভারতীয় দলের অন্যতম সদস্য হিসেবে যান। ২৮ জানুয়ারি, ২০১৪ তারিখে তিনি তার প্রথম একদিনের আন্তর্জাতিকে অংশগ্রহণ করেন।

তথ্যসূত্র

আরও দেখুন 
 ২০১৪ এশিয়া কাপ
 ভারত জাতীয় ক্রিকেট দল
 ২০১৩-১৪ ভারত ক্রিকেট দলের নিউজিল্যান্ড সফর

ভারতীয় ক্রিকেটার
১৯৮৪-এ জন্ম
জীবিত ব্যক্তি
ভারতের একদিনের আন্তর্জাতিক ক্রিকেটার
ভারতের টুয়েন্টি২০ আন্তর্জাতিক ক্রিকেটার
মুম্বই ইন্ডিয়ান্সের ক্রিকেটার
বেঙ্গালুরু থেকে আগত ক্রিকেটার
রাজস্থান রয়্যালসের ক্রিকেটার
কর্ণাটকের ক্রিকেটার
২০১৫ ক্রিকেট বিশ্বকাপের ক্রিকেটার
ভারতের টেস্ট ক্রিকেটার
ইঙ্গ-ভারতীয় ব্যক্তিত্ব
দক্ষিণাঞ্চলের ক্রিকেটার
রয়্যাল চ্যালেঞ্জার্স ব্যাঙ্গালোরের ক্রিকেটার
হায়দ্রাবাদের (ইন্ডিয়ান ক্রিকেট লিগ) ক্রিকেটার
একবিংশ শতাব্দীর ভারতীয় ক্রীড়াবিদ
রজার বিনি

রজার মাইকেল হামফ্রে বিনি (; জন্ম: ৯ জুলাই, ১৯৫৫) ভারতীয় ক্রিকেট বোর্ড বিসিসিআইয়ের ৩৬তম সভাপতি। বিনি কর্ণাটক প্রদেশের ব্যাঙ্গালোরে জন্মগ্রহণকারী সাবেক ভারতীয় আন্তর্জাতিক ক্রিকেট তারকা ও কোচ। ভারত ক্রিকেট দলের অন্যতম সদস্য ছিলেন তিনি। ১৯৭৯ থেকে ১৯৮৭ সময়কালের ভারতের পক্ষে টেস্ট ক্রিকেট ও একদিনের আন্তর্জাতিকে খেলেছেন।

ঘরোয়া প্রথম-শ্রেণীর ভারতীয় ক্রিকেটে কর্ণাটক ও গোয়া দলের পক্ষে খেলেছেন রজার বিনি। দলে তিনি মূলতঃ অল-রাউন্ডার হিসেবে দায়িত্ব পালন করেছেন। ১৯৮৩ সালের ক্রিকেট বিশ্বকাপ জয়ী ভারতীয় দলের অন্যতম সদস্য হিসেবে সর্বোচ্চ ১৮ উইকেট সংগ্রহকারী ছিলেন। তিনি ভারতের বর্তমান একদিনের আন্তর্জাতিক দলের উদীয়মান ক্রিকেটার স্টুয়ার্ট বিনি’র পিতা।

খেলোয়াড়ী জীবন 
প্রথম অ্যাংলো-ইন্ডিয়ান হিসেবে ভারতের পক্ষে ক্রিকেট খেলার মর্যাদা লাভ করেন। পুত্র স্টুয়ার্ট বিনিও পিতার পদাঙ্ক অনুসরণ করে কর্ণাটক ক্রিকেট দলে খেলছেন।
ব্যাঙ্গালোরে নিজ মাঠ হিসেবে পরিচিত স্থানীয় কেএসসিএ স্টেডিয়ামে ১৯৭৯ সালে টেস্ট ক্রিকেটের মাধ্যমে আন্তর্জাতিক ক্রিকেটে অভিষেক ঘটে রজার বিনি’র। পাকিস্তান ক্রিকেট দলের বিপক্ষে অনুষ্ঠিত এ টেস্টে তাকে বিখ্যাত বোলার ইমরান খান ও সরফরাজ নওয়াজের মুখোমুখি হতে হয়। অভিষিক্ত খেলাতেই তিনি ৪৬ রানের দায়িত্বশীল ব্যাটিং করেন। তন্মধ্যে ৫ম টেস্টে ইমরান খানের বাউন্সারে ছক্কা হাকিয়েছিলেন তিনি। কার্যকরী সুইং ও অন্যতম ফিল্ডার হিসেবে তিনি ঐ সময়ে সুনাম কুড়িয়েছিলেন।

টেস্ট ক্রিকেটে তেমন সুনাম না কুড়ালেও ১৯৮৩ সালের বিশ্বকাপ ক্রিকেটে তিনি জ্বলে উঠেছিলেন স্ব-মহিমায়। তার কার্যকরী মিডিয়াম-পেস বোলিং ও সতীর্থ মদন লালের সহযোগিতা এবং অধিনায়ক কপিল দেবের দিক-নির্দেশনায় ভারত প্রথমবারের মতো বিশ্বকাপের শিরোপা লাভ করতে সমর্থ হয়।

জাতীয় নির্বাচক 
২৭ সেপ্টেম্বর, ২০১২ তারিখে ভারতীয় ক্রিকেট কন্ট্রোল বোর্ড (বিসিসিআই)-এর পাঁচ সদস্যবিশিষ্ট নির্বাচকমণ্ডলীর অন্যতম সদস্য নিযুক্ত হন রজার বিনি।

বর্তমানে তিনি কর্ণাটক স্টেট ক্রিকেট অ্যাসোসিয়েশনে অফিস বেয়ারার পদে কর্মরত আছেন। ২০১১ সালের ক্রিকেট বিশ্বকাপে নিউজএক্স টেলিভিশন চ্যানেলে ক্রিকেট বিশ্লেষণকারীর ভূমিকায় অবতীর্ণ হয়েছিলেন তিনি।

ব্যক্তিগত জীবন 
ব্যাঙ্গালোরের বেনসন টাউনে শৈশবকাল কাটে তার। ব্যাঙ্গালোরের সেন্ট জার্মেইন স্কুলে অধ্যয়ন শেষে সেন্ট জোসেফ’স ইন্ডিয়ান হাই স্কুলে পড়াশোনা করেন। সেখানে তিনি বালকদের বিভাগে বর্শা নিক্ষেপে ভারতের জাতীয় রেকর্ড ভঙ্গ করেন। বিদ্যালয় জীবনে তিনি ফুটবল ও হকি খেলেছেন।

নিকটতম বন্ধুর বোন সিন্থিয়াকে বিয়ে করেন। তাদের সংসারে লরা, লিজা এবং স্টুয়ার্ট নামীয় তিন সন্তান রয়েছে।

তথ্যসূত্র

আরও দেখুন 
 কপিল দেব
 ১৯৮৩ ক্রিকেট বিশ্বকাপ
 ভারত জাতীয় ক্রিকেট দল

বহিঃসংযোগ 
 
 

১৯৫৫-এ জন্ম
জীবিত ব্যক্তি
১৯৮৩ ক্রিকেট বিশ্বকাপের ক্রিকেটার
১৯৮৭ ক্রিকেট বিশ্বকাপের ক্রিকেটার
ইঙ্গ-ভারতীয় ব্যক্তিত্ব
কর্ণাটকের ক্রিকেটার
গোয়ার ক্রিকেটার
দক্ষিণাঞ্চলের ক্রিকেটার
বেঙ্গালুরু থেকে আগত ক্রিকেটার
ভারতীয় ক্রিকেটার
ভারতের টেস্ট ক্রিকেটার
ভারতের একদিনের আন্তর্জাতিক ক্রিকেটার
ভারতীয় ক্রিকেট কোচ
ভারতীয় ক্রিকেট প্রশাসক
পিটার বোরেন

পিটার উইলিয়াম বোরেন (; জন্ম: ২১ আগস্ট, ১৯৮৩) ক্যান্টারবারির ক্রাইস্টচার্চে জন্মগ্রহণকারী ও নিউজিল্যান্ডীয় বংশোদ্ভূত ডাচ ক্রিকেটার। নেদারল্যান্ডস ক্রিকেট দলে তিনি মূলতঃ অল-রাউন্ডারের ভূমিকা পালন করছেন। বর্তমানে ডাচ দলের অধিনায়কত্ব করছেন তিনি। ডানহাতে ব্যাটিংয়ের পাশাপাশি ডানহাতে মিডিয়াম বোলিং করে থাকেন পিটার বোরেন।

খেলোয়াড়ী জীবন 
২০০২ সালে আইসিসি অনূর্ধ্ব-১৯ ক্রিকেট বিশ্বকাপের মাধ্যমে তিনি সর্বপ্রথম আন্তর্জাতিক ক্রিকেট অঙ্গনে প্রবেশ করেন। এ সময় তিনি নিজ জন্মভূমি নিউজিল্যান্ডের হয়ে খেলেছিলেন।

৪ জুলাই, ২০০৬ তারিখে শ্রীলঙ্কা ক্রিকেট দলের বিপক্ষে একদিনের আন্তর্জাতিকে অভিষেক ঘটে বোরেনের। একদিনের আন্তর্জাতিকের পাশাপাশি তিনি নেদারল্যান্ডস এ দল এবং অনূর্ধ্ব-২৩ দলের হয়েও খেলেছেন।

২৪ জুন, ২০১৫ তারিখে আইসিসি বিশ্ব ক্রিকেট লীগ চ্যাম্পিয়নশীপে পাপুয়া নিউগিনির বিপক্ষে লিস্ট এ ক্রিকেটে অভিষিক্ত হন।

তথ্যসূত্র

আরও দেখুন 
 অধিনায়ক
 স্টিফেন মাইবার্গ
 রোল্যান্ড ল্যাফেব্রে
 ২০১৬ আইসিসি বিশ্ব টুয়েন্টি২০
 নেদারল্যান্ডস জাতীয় ক্রিকেট দল

বহিঃসংযোগ 
 
 

১৯৮৩-এ জন্ম
২০০৭ ক্রিকেট বিশ্বকাপের ক্রিকেটার
২০১১ ক্রিকেট বিশ্বকাপের ক্রিকেটার
ওলন্দাজ ক্রিকেটার
ওলন্দাজ ক্রিকেট অধিনায়ক
ক্রাইস্টচার্চ থেকে আগত ক্রিকেটার
জীবিত ব্যক্তি
নেদারল্যান্ডসের একদিনের আন্তর্জাতিক ক্রিকেটার
নেদারল্যান্ডসের টুয়েন্টি২০ আন্তর্জাতিক ক্রিকেটার
নেদারল্যান্ডসে নিউজিল্যান্ডীয় প্রবাসী
সেন্ট্রাল ডিস্ট্রিক্টসের ক্রিকেটার
কেএনসিবি একাদশের ক্রিকেটার
নিউজিল্যান্ডীয় ক্রিকেটার
আশরাফ ঘোরী

মোহাম্মদ আশরাফ ঘোরী () (জন্মঃ ১৭ সেপ্টেম্বর ১৯৭৩), সবচেয়ে পরিচিত যে নামে আশরাফ ঘোরী, হলেন একজন ভারতীয় কমিক বইয়ের শিল্পী, চলচ্চিত্র নির্মাতা ও উদ্যোক্তা। তিনি সংযুক্ত আরব আমিরাত এর প্রথম সিজিআই বিজ্ঞান কথাসাহিত্য চলচ্চিত্র লেভিটি জিরো ইরর মাইনাস ওয়ান (জিরো ইরর) নির্মাণের জন্য সুপরিচিত। যেটি ৬৩ তম কান চলচ্চিত্র উৎসবের এ স্বীকৃতি জিতেছে।  তিনি এক্সপান্স সিজিআই ডিজিটাল নকশা সংস্থা সিইও এবং প্রতিষ্ঠাতা হন। ঘোরী ডার্ক হর্স কমিক্স এবং আইডব্লিউডি পাবলিশিং সহ প্রধান কমিক বইয়ের প্রকাশকদের জন্য কাজ শুরু করেছেন।

প্রাথমিক জীবন এবং পেশাগত ক্যারিয়ার 
ঘোরী মাত্র ২ বছর বয়সে ভারত এর হায়দ্রাবাদ থেকেে সংযুক্ত আরব আমিরাত এর দুবাইয়ে পাড়ি জমান। তার প্রথম পেশাদার কাজ খালিজ টাইমস এর পত্রিকার প্রকাশিত হয়। তিনি ১৯৮৯ সাল থেকে ২০০১ সাল পর্যন্ত ইয়ং টাইমস এর জন্য নিয়মিত অঙ্কনশিল্পী ছিলেন।

ঘোরী ২০০৬ এবং ২০০৭ সালের জন্য কুয়েত আরব বিজ্ঞাপন পুরস্কারের জন্য বিচারক প্যানেলে ছিলেন।

২০০৭ সালে তিনি এক্সপান্সেস সিজিআই প্রতিষ্ঠিত করেন এবং ২০০৮ সালে তিনি জিরো ইরর নামে স্বাধীন ফিল্ম তৈরি শুরু করেন। জিরো ইররর ৩য় উপসাগরীয় ফিল্ম ফেস্টিভাল প্রিমিয়ারে স্থান পায়। এবং সী ফী-লন্ডন এর ১০ তম সংস্করণ এ ভূমিকা রাখেন। ২০১০ সালে, ঘোরী প্রথম ইন্দো এমিরেটি চলচ্চিত্র 'মালার' এর জন্য কলা পরিচালক/প্রযোজক ডিজাইনার ছিলেন।

নভেম্বর ২০১২ সাল থেকে ঘোরী তার এফওবি সিটি ওয়েব কমিক-এর অধীনে এক্সপান্স সিজিআই আত্মপ্রকাশ করে।

পুরস্কার 
 ডিজিটাল স্টুডিও পুরস্কার – ২০১১ সালের নতুন শ্রেষ্ঠ চলচ্চিত্র নির্মাতা।
 মেড ইন ইউএই এ্যাওয়ার্ডস – ২০১১ সালের বিশিষ্ট কৃতিত্বের পুরস্কার

চলচ্চিত্রের তালিকা 
 ২০১২ দ্বিজীন (কাহিনী - চিত্র)- স্টোরিবোর্ড শিল্পী
 ২০১০ লিভিটি – জিরো ইররর মাইনাস ওয়ান (০৮:০০, ডিজিটাল অ্যানিমেটেড ফিল্ম)- লেখক, পরিচালক, প্রযোজক
 ২০১০ মালার (সংক্ষিপ্ত চলচ্চিত্র) – উৎপাদন ডিজাইনার, (এক্সপান্স সিজিআই) এর সহযোগী প্রযোজক
 ২০০৬ আরাবানা (শর্ট ফিল্ম) - সহযোগী প্রযোজক

তথ্যসূত্র

বহিঃসংযোগ 
 
 Xpanse CGI website 
 Xero Error Movie site
 Ashraf Ghori on IMDb
 FOBcity comics site

ভারতীয় চলচ্চিত্র পরিচালক
ভারতীয় ব্যবসায়ী
জীবিত ব্যক্তি
ভারতীয় মুসলিম
১৯৭৩-এ জন্ম
কমিক বই
দুবাইয়ের ব্যক্তি
সৈয়দ মুশতাক আলী

সৈয়দ মুশতাক আলী (; ; জন্ম: ১৭ ডিসেম্বর, ১৯১৪ – মৃত্যু: ১৮ জুন, ২০০৫) একজন ভারতীয় ক্রিকেটার ছিলেন, একজন ডানহাতি উদ্বোধনী ব্যাটসম্যান, যিনি ১৯৩৬ সালে ওল্ড ট্র্যাফোর্ডে ইংল্যান্ডের বিরুদ্ধে ১১২ রান করেছিলেন এবং একজন ভারতীয় খেলোয়াড় হিসাবে বিদেশের মাটিতে টেস্ট সেঞ্চুরি করার গৌরব অর্জন করেছিলেন। 

একটি উইজডেন বিশেষ পুরস্কার বিজয়ী, তিনি ১৯৩৬ সালের সফরে চারটি প্রথম শ্রেণীর শতরান করেন। তিনি ছিলেন একজন উদ্বোধনী ব্যাটসম্যান অথবা মিডল অর্ডার ডানহাতি ব্যাটসম্যান এবং স্লো লেফ্ট আর্ম অর্থোডক্স বোলার।

তিনি ১৯৬৪ সালে পদ্মশ্রী পদক লাভ করেন এবং খেলায় তার অবদানের জন্য মেরিলেবোন ক্রিকেট ক্লাব এর একজন আজীবন সদস্য নির্বাচিত হন। ৯০ বছর বয়সে ঘুমের মধ্যে তার দেহাবসান ঘটে। তিনি দুই পুত্র ও দুই মেয়ে রেখে গেছেন। ভারতীয় ঘরোয়া টি২০ সিরিজের নাম তার নামে নামকরণ করা হয়।

তিনি ভারতীয় ক্রিকেটে একজন জনপ্রিয় মানবমূর্তি ছিলেন।

তথ্যসূত্র

বহিঃসংযোগ 
 Obituary from Rediff.com

ভারতীয় ক্রিকেটার
১৯১৪-এ জন্ম
২০০৫-এ মৃত্যু
ভারতের টেস্ট ক্রিকেটার
মধ্য ভারতের ক্রিকেটার
রাজস্থানের ক্রিকেটার
মহারাষ্ট্রের ক্রিকেটার
হোলকারের ক্রিকেটার
উত্তরপ্রদেশের ক্রিকেটার
মধ্যাঞ্চলের ক্রিকেটার
পূর্বাঞ্চলের ক্রিকেটার
মধ্যপ্রদেশের ক্রিকেটার
গুজরাতের ক্রিকেটার
মুসলিমের ক্রিকেটার
ভারতীয় মুসলিম
ক্রীড়ায় পদ্মশ্রী প্রাপক
আলিগড় মুসলিম বিশ্ববিদ্যালয়ের প্রাক্তন শিক্ষার্থী
ইন্দোর থেকে আগত ক্রিকেটার